CELEX: 31983R2876
Language: el
Date: 1983-10-13 00:00:00
Title: Κανονισμός (ΕΟΚ) αριθ. 2876/83 του Συμβουλίου της 13ης Οκτωβρίου 1983 για την παράταση του προσωρινού δασμού αντιντάμπινγκ στις εισαγωγές ορισμένων υφαντικών ινών εξ υάλου (rovings) καταγωγής Τσεχοσλοβακίας, Λαϊκής Δημοκρατίας της Γερμανίας και Ιαπωνίας

Avis juridique important

|

31983R2876

Κανονισμός (ΕΟΚ) αριθ. 2876/83 του Συμβουλίου της 13ης Οκτωβρίου 1983 για την παράταση του προσωρινού δασμού αντιντάμπινγκ στις εισαγωγές ορισμένων υφαντικών ινών εξ υάλου (rovings) καταγωγής Τσεχοσλοβακίας, Λαϊκής Δημοκρατίας της Γερμανίας και Ιαπωνίας  

Επίσημη Εφημερίδα αριθ. L 283 της 15/10/1983 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 2876/83 ΤΟΥ ΣΥΜΒΟΥΛΙΟΥ  της 13ης Οκτωβρίου 1983  για την παράταση του προσωρινού δασμού αντιντάμπινγκ στις εισαγωγές ορισμένων υφαντικών ινών εξ υάλου (rovings) καταγωγής Τσεχοσλοβακίας, Λαϊκής Δημοκρατίας της Γερμανίας και Ιαπωνίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1580/82 (2), και ιδιώς το άρθρο 11 παράγραφος 5,  την πρόταση που υπέβαλε η Επιτροπή  Εκτιμώντας:  ότι η Επιτροπή, με τον κανονισμό (ΕΟΚ) αριθ. 1631/83 (3), επέβαλε προσωρινό δασμό αντιντάμπινγκ στις εισαγωγές ορισμένων υφαντικών ινών εξ υάλου (rovings) καταγωγής Τσεχοσλοβακίας, Λαϊκής Δημοκρατίας της Γερμανίας και Ιαπωνίας·  ότι η εξέταση των πραγματικών γεγονότων δεν έχει ακόμη τελειώσει·  ότι ο ενδιαφερόμενος τσεχοσλοβάκος εξαγωγέας ζήτησε παράταση του προσωρινού δασμού αντιντάμπινγκ και ο εξαγωγέας της Λαϊκής Δημοκρατίας της Γερμανίας, αφού ενημερώθηκε για την πρόθεση της Επιτροπής, δεν είχε αντιρρήσεις για την παράταση του εν λόγω δασμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ στις εισαγωγές συνεχών υφαντικών ινών εξ υάλου (rovings) καταγωγής Τσεχοσλοβακίας, Λαϊκής Δημοκρατίας της Γερμανίας και Ιαπωνίας, που επεβλήθη με τον κανονισμό (ΕΟΚ) αριθ. 1631/83, παρατείνεται για χρονική περίοδο όχι μεγαλύτερη των 2 μηνών.  Άρθρο 2  Ο κανονισμός αυτός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 3017/79 ή μιας διαφορετικής απόφασης του Συμβουλίου, εφαρμόζεται μέχρι την έναρξη της ισχύος ενός κανονισμού του Συμβουλίου για τη θέσπιση οριστικών μέτρων και, πάντως, το αργότερο μέχρι τη λήξη χρονικής περιόδου δύο μηνών από τις 19 Οκτωβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Οκτωβρίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. L 160 της 18. 6. 1983, σ. 18.